Søndag aften blev tre gerningsmænd anholdt for indbrud, efter en kort jagt med politiet i hælene.

Det er ikke altid nemt at være indbrudstyv. Og hvis man har lidt svært ved at gemme sig for politiet, så er det endnu mere op ad bakke. Og denne weekend blev en træls en af slagsen, for tre mænd i Vrå, der søndag aften endte på bagsædet af en patruljevogn. Søndag aften modtog vagtcentralen en anmeldelse om et indbrud i Vrå, hvor Nordjyllands Politi sendte flere patruljer til stedet. Men de tre gerningsmænd var hurtigt væk fra stedet, men så let skulle det ikke gå. For en patrulje, der var på vej til stedet, så de tre mænd komme gående. Da politiet ville se nærmer på de tre, stak de af og delte sig op. Betjentene valgte at jage mændene til fods. Betjentene fik hurtigt fat i den ene af mændene, som de fik anholdt og lagt i håndjern. Den ene betjent gik herefter tilbage til patruljevognen, hvor han så stødte på den anden gerningsmand. Her blev der gjort kort proces, og gerningsmand nummer to anholdt. To fangede og én tilbage på fri fod. Men sådan skulle det ikke være ret længe. For en anden patrulje fik med lidt hundehjælp fundet og fanget den tredje og sidste gerningsmand. De tre mand på henholdsvis 26, 23 og 17 år blev sigtet for indbrud og taget med på Hjørring politistation. Fra butikken fik de stjålet omkring 300 kroner i kontanter.